Pruvincia di Lecci

La Pruvincia di Lecce (807.808 abbitanti) è na pruvincia dâ Pugghia, la cchiù pupulusa dâ riggiuni doppu chidda di Bari. Tirritoriu Affacciata a est supra lu Mari Adriàticu a sud-ovest supra lu Mari Ioniu, lu tirritoriu pruvinciali cunfina a nord-ovest cu la Pruvincia di Brìndisi e cu la Pruvincia di Tàrantu. Si stenni pi 2.759,39 Kmq (lu 14,3% dû tirritoriu pugghisi), cu n'autitùddini màssima di 201 m e è cumprisu ntâ parti tirminali dâ pinìsula salentina. Fannu parti dû tirritoriu macari li Laghi Alimini (Alimini Grande e Alimini Piccolo). La pruvincia cunta 97 cumuna pi un tutali di 807.808 abbitanti (lu 19,86% dâ pupulazzioni pugghisa). Lu centru culturali e suciali dâ pruvincia è custituitu dû capulocu, Lecci. La citati è situata a 11 Km dâ costa adriàtica e a 23 di chidda iònica, situànnusi a lu centru di n'ària denzamenti urbanizzata, ca pò èssiri suddivisa n centri di prima nfruenza, ca pratticamenti hannu un rapportu cuntìnuu di nterscanciu cu la citati, e centri ca s'attròvanu ntâ cussidditta secunna cintura. Di nu studiu dô 2006, cummissiunatu dû Cumuni di Lecci, hà statu valutatu ca ntâ ntera ària liccisa gràvitanu nun menu di 430.000 abbitanti. La pruvincia cumprenni ntô sò tirritoriu n'Ìsula linguìstica, la Grecìa Salentina, ntâ quali si parra un dialettu neo-grecu notu comu gricànicu o griko. Chissa cumprenni attuarmenti deci cumuna, novi dî quali di lingua ellenòfuna (Calimera, Cascignanu, Corianu, Martanu, Martignanu, Melpignanu, Sulitu, Sternatìa e Zuddhrinu), cchiù doi àutri nun ellenòfunu di ricenti ngressu (Carpignano Salentino e Cutrufianu), riuniti nta l'Unioni dî cumuna dâ Grecìa Salentina, cumprinnenti circa 50.000 abbitanti. Cumuna principali Ntô 2006 li cumuna cu pupulazzioni supiriuri a li 15.000 abbitanti èranu: Lecci - 93.395 abbitanti Nardò - 30.807 abbitanti Galatina - 28.081 abbitanti Cupirtinu - 24.247 abbitanti Caddhrìpuli - 21.204 abbitanti Casaranu - 20.544 abbitanti Thricase - 17.870 abbitanti Galàtune - 15.982 abbitanti Maje - 15.252 abbitanti Schinzanu - 15.093 abbitanti Àutri cumuna mpurtanti tra li 14.000 e i 15.000 abbitanti (ntô 2006) èranu: Carmianu - 14.700 abbitanti Thripuzze - 14.507 abbitanti Eje - 14.227 abbitanti Curiusitati Punta Palascia o Capu d'Otrantu, situatu ntô tirritoriu cumunali di Otrantu, è lu puntu cchiù a Urienti d'Italia. Secunnu li cunvunzioni nàutichi, stu locu è lu puntu di siparazzioni tra lu Mari Ioniu e lu Mari Adriàticu. Vuci currilati Salentu Terra d'Otrantu Lijami di fora Lecce